Asser Korhonen

Asser Korhonen (s. 1953) on suomalainen kirjailija ja mainonnan suunnittelija (copywriter). Hänen esikoisromaaninsa oli mainostoimistomaailmaan sijoittuva Sydämen asia (Tammi, 2004), minkä jälkeen häneltä ilmestyi vuonna 2014 romaani Saarnaajan poika (Teos, 2014). Molemmat ovat eräänlaisia avainromaaneja Korhosen omista elämänkokemuksista.

Korhonen on kirjoittanut myös kuunnelmia ja radio-ohjelmia sekä suomentanut lastenkirjallisuutta (mm. Roald Dahlin Ilmarin ihmelääke).

Mainonnan suunnittelijana Asser Korhonen on työskennellyt ainakin Oy Liikemainonta-McCann Ab:ssa ja mainostoimisto Taivaassa. Hänet muistetaan muun muassa Tupla-suklaalle 1980-luvulla kirjoittamastaan mainoselokuvasta ”Taitaa tyttö tietää, että seinän takana olisi patukkaa tarjolla”.

Sanoituksia Korhonen on tehnyt mm. Kari Vepsälle ja Marita Taavitsaiselle. Korhonen on myös toiminut säveltäjänä muutamille artisteille.  Korhonen on myös kääntänyt sanoituksia mm. Bambukarhut-animaatiosarjan levylle. 1980-luvulla Korhonen oli jäsen Sturm und Drang -nimisessä yhtyeessä.

Teoksia
Sydämen asia, Tammi, 2004, ISBN 951-31-2720-6.
Saarnaajan poika, Teos, 2014, ISBN 978-951-851-503-9.

Lähteet

Vuonna 1953 syntyneet
Elävät henkilöt
Suomalaiset mainonnan suunnittelijat
Suomalaiset kirjailijat
Suomalaiset lauluntekijät